ประเดิมตามโผ?
ก้าวแรกในกระบวนการที่จะนำไปสู่การมีนายกรัฐมนตรีคนใหม่ และรัฐบาลชุดใหม่ มาถึงแล้ว,วันนี้ 24 พ.ค. เวลา 3 โมงเย็น จะมีรัฐพิธีเปิดประชุมรัฐสภาเป็นครั้งแรกของสมัยประชุมสามัญ ประจำปี 2562 ณ ห้องประชุมวิเทศสัมพันธ์ กระทรวงการต่างประเทศ,ถือเป็นนิมิตหมายสำคัญของการเริ่มต้นทำหน้าที่ของสมาชิกฝ่ายนิติบัญญัติ ที่ประกอบด้วยสมาชิกสภาผู้แทนราษฎร (ส.ส.) และสมาชิกวุฒิสภา (ส.ว.),เมื่อเสร็จจากรัฐพิธีเปิดประชุมรัฐสภาแล้ว ส.ว. 250 คนจะประเดิมทำหน้าที่ในการประชุมวุฒิสภา ที่หอประชุมใหญ่บริษัท ทีโอที จำกัด (มหาชน) ถนนแจ้งวัฒนะ เพื่อเลือกประธานวุฒิสภา และรองประธานวุฒิสภา,โดยการประชุมวุฒิสภานัดแรกนี้ ร.อ.ทินพันธุ์ นาคะตะ ส.ว.อาวุโสสูงสุด และอดีตประธานสภาขับเคลื่อนการปฏิรูปประเทศ (สปท.) จะนั่งบัลลังก์ทำหน้าที่ประธานชั่วคราว,เพื่อดำเนินการโหวตเลือกประธานวุฒิสภาตัวจริงเสียงจริง และรองประธานวุฒิสภาอีก 2 คน,ตามโผที่เขย่าติ้วกันมาแล้ว พรเพชร วิชิตชลชัย ส.ว. และอดีตประธานสภานิติบัญญัติแห่งชาติ (สนช.) ที่เพิ่งพ้นเก้าอี้มาหมาดๆ,ได้นั่งเก้าอี้ประธานวุฒิสภา คุมฐาน ส.ว.ชัวร์ป้าด,เพราะห้วงที่ทำงานในตำแหน่งประธาน สนช.มีผลงานคุมเกมออกกฎหมายได้ปรู๊ดปร๊าดรวดเร็ว,จนได้รับความไว้วางใจจากบิ๊กๆ คสช. ให้มาคุมเกมในวุฒิสภาต่อเนื่อง แบบไร้คู่แข่ง,ส่วนตำแหน่งรองประธานวุฒิสภา คนที่ 2 ที่มองกันว่าเต็งจ๋า คือ พล.อ.สิงห์ศึก สิงห์ไพร เพื่อนร่วมรุ่น ตท.12 ของ นายกฯลุงตู่ พล.อ.ประยุทธ์ จันทร์โอชา,เตรียมจะคว้าพุงปลาไปกินแบบง่ายๆสบายๆ,แต่เอาเข้าจริงกลับไม่ง่ายอย่างที่คิด เพราะมี ส.ว.บางกลุ่มประมาณ 50 คน โดยเฉพาะกลุ่มอดีต 40 ส.ว. ที่เคยสร้างผลงานเอาไว้ในช่วงที่เป็น สนช. คอยตอบโต้สารพัดปมร้อนที่กระทบกระทั่งรัฐบาล คสช.,เกิดอาการแน่นอก อึดอัด ไม่สบายใจ ว่าเหตุไฉนกลุ่มก๊วนตัวเองไม่ได้โควตาเก้าอี้รองประธานวุฒิสภามาประดับบารมีกลุ่ม,ก็เลยมีการเคลื่อนไหวเรียกร้องสิทธิ ขอแบ่งเก้าอี้รองประธานวุฒิสภาคนที่ 1 แถมวางเกมพาลไปถึงการจะเสนอชื่อคนชิงเก้าอี้ประธานวุฒิสภา เพื่อเพิ่มอำนาจต่อรอง,แต่สุดท้ายจะชิงเก้าอี้ประธานวุฒิสภา คนที่ 1 มาครองได้หรือไม่ ก็ต้องวัดใจกับ ส.ว.สายสีเขียว เป็นตัวตัดสิน,ที่แน่ๆ ถ้าไม่ได้จริงๆก็คงต้องเบนเข็มไปจองเก้าอี้ประธานกรรมาธิการคณะใหญ่ๆ เป็นของชำร่วยติดมือ,ส่วนเก้าอี้ประธานวุฒิสภาคนที่ 2 เต็งหาม หนีไม่พ้น ศุภชัย สมเจริญ อดีตประธาน กกต. ที่มาในโควตาของ ส.ว.กลุ่มอาชีพที่เลือกไขว้กันเข้ามา 50 คน,สรุปงานนี้ แม้จะมีการขบเหลี่ยมกันเล็กน้อยในห้วงเลือกประธานและรองประธานวุฒิสภา แต่เมื่อแบ่งเก้าอี้จบก็คงหมดปัญหา เพราะถือว่าเป็นคนกันเองทั้งนั้น,แต่สำหรับภารกิจใหญ่สุดยอด ที่ 250 ส.ว.ต้องร่วมโหวตเลือก ลุงตู่ เป็นนายกฯ ในที่ประชุมร่วมรัฐสภา,รับประกันซ่อมฟรี ไม่มีใครกล้าเปรี้ยวแตกแถว หรอกคุณโยม,พ่อลูกอิน
วันนี้ 24 พ.ค. เวลา 3 โมงเย็น จะมีรัฐพิธีเปิดประชุมรัฐสภาเป็นครั้งแรกของสมัยประชุมสามัญ ประจำปี 2562 ณ ห้องประชุมวิเทศสัมพันธ์ กระทรวงการต่างประเทศ
เปิดประชุมรัฐสภา,ฝ่ายนิติบัญญัติ,ประธานวุฒิสภา,ประชุมวุฒิสภา,พรเพชร วิชิตชลชัย,พ่อลูกอิน,สำนักข่าวหัวเขียว